Nastavna jedinica : Ponavljanje

Poštovani učenici ovdje ću vam dati nekoliko pitanja na koja trebate odgovoriti u svoje bilježnice i na takav se način pripremati za sat vrednovanja. Sve odgovore pošaljite mi putem rasprave na forum. Nadam se da se dobro držite i da ste oprezni u kretanju, kao i vaše obitelji. Budimo svi oprezni i ozbiljni kako bi ovu nastavnu godinu što uspješnije završili. Molim Vedrana, Gabrijela , Mihaela, Matiju C., Antoniju J. i Anamariju A. da se uključe u rad.

Pitanja:

1. Imenuj jabuku i krušku.
2. Kakav generativni pup stvaraju jabuka i kruška i što iz njega izlazi?
3. Kakav plod stvaraju kruška i jabuka?
4. Nabroj vrste rodnih izbojaka jabuke.
5. Nabroj vodeće sorte jabuka.
6. Nabroj vodeće sorte krušaka.
7. Kako se dijele podloge za jabuku i navedi predstavnike?
8. Kako se dijele podloge za krušku i navedi predstavnike?
9. Nabroj uzgojne oblike za jabuku.
10. Koliko je potrebno sadnica kruške za površinu od 1,342 ha, ako se sadnice sade na razmak između redova 5 m i razmak u redu 4 m?
11. Imenuj šljivu, breskvu i višnju.
12. Kakva tla odgovaraju uzgoju šljive?
13. Nabroj podloge za šljivu.
14. Nabroj nekoliko sorata šljiva.
15. Koliki je prinos breskve u punom rodu?
16. Nabroj vrste koje služe kao podloga za breskvu.
17. Nabroj načine upotrebe višnje.
18. Koji je uzgojni oblik pogodan za višnju?
19. Nabroj nekoliko sorata višnje.
20. Nabroj lupinasto voće.

Dragi moji pitanja je mnogo ovo možete raditi dva tjedna, očekujem sve odgovore do 14.4., a nakon toga dogovorit ćemo se za ozbiljnu provjeru znanja. Vidite da imate jedan računski zadatak, pogledajte u bilježnice kod podizanja voćnjaka radili smo gustoću sklopa, znači sve možete odgovarati uz pomoć bilježnica i iz sadržaja koji su vam postavljeni na loomenu.

Sretno!